Ντέμι Λοβάτο

Η   **Ντέμι Λοβάτο** (Demi Lovato)  (γεννημ. : **Ντιμίτρια Ντεβόν Λοβάτο** -*Demetria Devonne Lovato*, 20 Αυγούστου 1992 - ) είναι Αμερικανίδα τραγουδίστρια, τραγουδοποιός και ηθοποιός. Η πρώτη εμφάνιση στο χώρο του θεάματος έγινε  στην παιδική σειρά *Barney & Friends*, και το 2008 ακολούθησε ο πρωταγωνιστικός ρόλος στην τηλεοπτική ταινία  *Camp Rock*. 

Υπέγραψε συμβόλαιο με τη  Hollywood Records την ίδια χρονιά και κυκλοφόρησε το πρώτο  άλμπουμ με τίτλο  *Don't Forget* το Σεπτέμβριο του 2008, το οποίο αναγνωρίστηκε ως χρυσό από την Recording Industry Association of America (RIAA). Το 2009, απέκτησε τηλεοπτική σειρά Sonny with a Chance. Εκείνη τη χρονιά, το δεύτερο μουσικό  άλμπουμ, *Here We Go Again* έκανε ντεμπούτο στην κορυφή του *Billboard 200* των Ηνωμένων Πολιτειών.

Ακολούθησε η κυκλοφορία επιπλέον τηλεοπτικών ταινιών και των soundtrack τους το 2010. . Στο τρίτο  άλμπουμ *Unbroken* (2011) το κύριο σινγκλ *Skyscraper*  έγινε το πρώτο  σινγκλ που ανακηρύχθηκε Πλατινένιο στις Ηνωμένες Πολιτείες. Το δεύτερο σινγκλ του άλμπουμ, *Give Your Heart a Break* έγινε μεγάλη ραδιοφωνική επιτυχία, αφού ανακηρύχθηκε δυο φορές Πλατινένιο στις Ηνωμένες Πολιτείες. Από το 2012, εμφανίζεται ως κριτής και μέντορας στην Αμερικάνικη εκδοχή του XFactor. 

Το 2009 πραγματοποίησε την πρώτη προσωπική περιοδεία, το  *Demi Live! Warm Up Tour*, ενώ έχει πραγματοποιήσει τέσσερις επιπλέον περιοδείες τα χρόνια που ακολούθησαν. Έχει κερδίσει αρκετά βραβεία, στα οποία συμπεριλαμβάνεται ένα *MTV Video Music Award*, εικοσιπέντε υποψηφιότητες στα *Teen Choice Awards*, έντεκα από τις οποίες έχει κερδίσει, τέσσερα *People's Choice Awards*, ένα *ALMA award*, ένα *Billboard Touring Award* και αρκετά άλλα.
Πέρα από την επαγγελματική δραστηριότητα ασχολείται και με τα κοινωνικά προβλήματα. Τον Μάιο του 2013 έλαβε βραβείο,από την οργάνωση SAMHSA στην Ουάσιγκτον, για την συνολική προσφορά στο τομέα της συμπαράστασης και βοήθειας εφήβων και νέων ενηλίκων που έπασχαν από ψυχολογικές διαταραχές.

## Ζωή και Καριέρα

### Αρχικά στάδια ζωής και ξεκίνημα καριέρας
Γεννήθηκε στις 20 Αυγούστου 1992 στο Αλμπουκέρκι του Νέο Μεξικό, από τους Νταϊάνα Ντε Λα Γκάρζα και Πάτρικ Λοβάτο. Έχει μία μεγαλύτερη αδερφή τη Ντάλλας, μια μικρότερη ετεροθαλή αδερφή την ηθοποιό Μάντισον Ντε Λα Γκάρζα και μια μεγαλύτερη ετεροθαλή αδερφή από τη πλευρά του πατέρα, την Άμπερ, στη οποία μίλησε για πρώτη φορά όταν ήταν 20 ετών. Έχει ρίζες από Μεξικό, Ιρλανδία και Ιταλία. Μεγάλωσε στο Ντάλλας, Τέξας, και ξεκίνησε  την καριέρα της στη παιδική τηλεοπτική σειρά Barney & Friends σε ηλικία 7 ετών. Όταν ήταν μόλις 7 ετών ξεκίνησε να παίζει πιάνο, ενώ αργότερα, όταν έγινε 10 ετών άρχισε να παίζει κιθάρα και έκανε τα πρώτα της μαθήματα για χορό και υποκριτική.

Σε μια συνέντευξη με την Έλεν ΝτεΤζένερς, αποκάλυψε πως εκφοβιζόταν τόσο οδυνηρά, που ζήτησε να παρακολουθεί σχολικά μαθήματα κατ' οίκον. Απέκτησε το Απολυτήριο Λυκείου μέσω μαθημάτων κατ' οίκον τον Απρίλιο του 2009. Αργότερα έγινε εκπρόσωπος για την οργάνωση *PACER*, η οποία δραστηριοποιείται κατά του εκφοβισμού. Επιπλέον εμφανίστηκε στο *America's Next Top Model* για να μιλήσει ενάντια στον εκφοβισμό. Υπέφερε από τροφικές διαταραχές και από αυτοκαταστροφική συμπεριφορά, στην προσπάθεια  να διαχειριστεί τα συναισθήματα και τη κατάθλιψή που είχε. Το 2006, εμφανίστηκε στη σειρά *[[Prison Break]]*, και  στο *Just Jordan* το 2007.

### 2007–08: ''Camp Rock'' και ''Don't Forget''

Το 2007 και 2008,  έπαιξε το ρόλο της *Σαρλότ Άνταμς* στη σύντομη τηλεοπτική σειρά του καναλιού Ντίσνεϋ *As the Bell Rings*. Την ίδια μέρα το καλοκαίρι του 2007, πέρασε από οντισιόν για τη ταινία του καναλιού *Camp Rock*, και για τη τηλεοπτική σειρά *[[Sonny with a Chance]]* και πήρε και τους δύο ρόλους. Ανέλαβε τον πρωταγωνιστικό ρόλο στο *Camp Rock*, παίζοντας μια φιλόδοξη κοπέλα που θέλει να γίνει τραγουδίστρια, τη Mitchie Torres. Η ταινία έκανε πρεμιέρα στις 20 Ιουνίου του 2008 και την παρακολούθησαν 8,9 εκατομμύρια τηλεθεατές. Το soundtrack της ταινίας κυκλοφόρησε στις 17 Ιουνίου 2008. Τραγούδησε σε τέσσερα από τα τραγούδια του soundtrack, συμπεριλαμβανομένων των *We Rock*, και *This Is Me*. Το ίδιο καλοκαίρι ξεκίνησε  περιοδεία, την *Demi Live! Warm Up Tour*, που προηγήθηκε της κυκλοφορίας του πρώτου του άλμπουμ. Επιπλέον, εμφανίστηκε στην περιοδεία των Jonas Brothers.

Το πρώτο προσωπικό άλμπουμ  κυκλοφόρησε στις 23 Σεπτεμβρίου 2008. Ο Max Paradise της *Sputnikmusic* εκτίμησε την απολαυστική φύση του δίσκου, ενώ ο Michael Slezak του  *Entertainment Weekly* άσκησε έντονη κριτική στο περιεχόμενο των στίχων και τα φωνητικά. Το άλμπουμ έκανε ντεμπούτο στη δεύτερη θέση του *Billboard 200* με πωλήσεις που έφτασαν  τα 89,000 αντίγραφα την πρώτη μόλις εβδομάδα. Δέκα από τα τραγούδια του δίσκου γράφτηκαν σε συνεργασία με τους Jonas Brothers. Το άλμπουμ από τότε έχει επικυρωθεί ως Χρυσό από τη *Recording Industry Association of America (RIAA)*, έχοντας πουλήσει περισσότερα από 500.000 κομμάτια στη χώρα. Το κύριο σινγκλ του άλμπουμ, *Get Back*, επαινέθηκε για το ποπ-ροκ στύλ του, και έφτασε στη θέση 43 στο *Billboard Hot 100* των Ηνωμένων Πολιτειών. Ομοίως, το δεύτερο και τελευταίο σίνγκλ, *La La Land*, επαινέθηκε για τα δυνατά ροκ στοιχεία του. Το τραγούδι έφτασε στη θέση 52 στις Ηνωμένες Πολιτείες.

### 2009–10: ''Sonny With a Chance'' και ''Here We Go Again''

Το 2009 ηχογράφησε μαζί με τη Σελίνα Γκόμεζ, τη Μάιλι Σάιρους και τους Jonas Brothers  το *Send It On*, ένα σινγκλ για φιλανθρωπικό σκοπό, που χρησιμοποιήθηκε ως το τραγούδι από την περιβαλλοντική οργάνωση *Disney's Friends for Change*. Στις 8 Φεβρουαρίου, έκανε πρεμιέρα η τηλεοπτική σειρά Sonny with a Chance, στην οποία  υποδυόταν τη Σόνυ Μονρό. Οι υποκριτικές ικανότητες της  περιγράφηκαν ως "πολύ καλές" από τον Robert Lloyd των Los Angeles Times,  ενώ η Carey Bryson του About.com υποστήριξε πως ο χαρακτήρας  υποδυόταν αποτελεί πολύ καλό παράδειγμα προς μίμηση σε θέματα σεβασμού και αυτοπεποίθησης. Τον ίδιο Ιούνιο, συμπρωταγωνίστησε στη ταινία του καναλιού Ντίσνεϋ με τίτλο Princess Protection Program, δίπλα στη Σελίνα Γκόμεζ.

ο δεύτερο άλμπουμ  *Here We Go Again* κυκλοφόρησε στις 21 Ιουλίου του 2009. Η ίδια περιέγραψε τον ακουστικό ήχο του παρόμοιο με τη δουλεία του John Mayer. Το άλμπουμ έλαβε ευνοϊκά σχόλια από τους κριτικούς, οι οποίοι εκτίμησαν τη διασκεδαστική φύση και τα ποπ-ροκ στοιχεία του δίσκου, επαναλαμβάνοντας τα συναισθήματα που είχαν εκφραστεί προηγουμένως στο *Don't Forget*. Το άλμπουμ έκανε ντεμπούτο στη κορυφή του *Billboard 200*, με πωλήσεις 108,000 αντιγράφων την πρώτη μόνο εβδομάδα, γεγονός που το κατέστησε το πρώτο Νούμερο 1 άλμπουμ  στη χώρα. Πριν την κυκλοφορία του άλμπουμ, ξεκίνησε μια καλοκαιρινή περιοδεία (2009) για την προώθηση του. Τα single *Here We Go Again* και *Remember December* αναγνωρίστηκαν απο τον Stephen Thomas Erlewine ως τα καλύτερα κομμάτια του άλμπουμ. Το πρώτο έφτασε στη θέση 15 στο *Billboard Hot 100* και έγινε το πρώτο top 40 χιτ  ως σόλο καλλιτέχνη, ενώ το δεύτερο έφτασε στη θέση 80 στο τσαρτ των single του Ηνωμένου Βασιλείου.

Τον Μάρτιο του 2010 μαζί με τον Τζο Τζόνας ηχογράφησαν το *Make a Wave*, ως δεύτερο φιλανθρωπικό σινγκλ της οργάνωσης *Disney's Friends for Change*. Αργότερα την ίδια χρονιά ξεκίνησε την πρώτη  διεθνή περιοδεία στη Νότια Αμερική, ενώ αργότερα συμμετείχε στην περιοδεία των Jonas Brothers ως special guest. Τον Μάιο, είχε μια φιλική συμμετοχή σε ένα επεισόδιο του έκτου κύκλου της δραματικής σειράς Grey's Anatomy, όπου υποδύθηκε μια έφηβη ασθενή, τη Χέιλι.

Η ταινία *Camp Rock 2: The Final Jam* έκανε πρεμιέρα στις 3 Σεπτεμβρίου 2010 όπου εμφανίστηκε και πάλι  στον ρόλο της Mitchie Torres.Την ταινία παρακολούθησαν 8 εκατομμύρια τηλεθεατές γεγονός που τη κατέστησε τη Νούμερο ένα ταινία της καλωδιακής τηλεόρασης για εκείνη τη χρονιά. Το soundtrack της ταινίας κυκλοφόρησε στις 10 Αυγούστου,  στο οποίο  συμμετείχε σε εννιά από τα τραγούδια, συμπεριλαμβανομένων των *Can't Back Down* και *Wouldn't Change a Thing*. Το άλμπουμ του soundtrack έκανε ντεμπούτο στη θέση 3 στο *Billboard 200*, πουλώντας 41,000 αντίγραφα την πρώτη εβδομάδα. Η παγκόσμια περιοδεία των Jonas Brothers ξανασχεδιάστηκε με τέτοιο τρόπο, ώστε να συμπεριλαμβάνει τόσο την Λοβάτο όσο και το υπόλοιπο καστ της ταινίας, και ξεκίνησε στις 7 Αυγούστου, δύο εβδομάδες αργότερα από το αναμενόμενο. Το soundtrack της σειράς Sonny with a Chance κυκλοφόρησε στις 5 Οκτωβρίου, στο οποίο συμμετείχε επίσης σε τέσσερα από τα τραγούδια, συμπεριλαμβανομένου του *Me, Myself and Time*. Το άλμπουμ του soundtrack έκανε ντεμπούτο στη θέση 163 στο *Billboard 200*.

### 2010–12: ''Unbroken και Χ-Factor''

Το 2010 ανακοίνωσε ότι αποχωρεί από το  *"Sonny With A Chance" ενώ παράλληλα ξεκίνησε την ηχογράφηση του τρίτου μουσικού άλμπουμ - *"Unbroken"* τον Ιούλιο του 2010. Το άλμπουμ είχε R&B ήχους και λιγότερα Pop - Rock στοιχεία. Το άλμπουμ κυκλοφόρησε στις 20 Σεπτεμβρίου 2011.  Το σινγκλ  Skyscraper έλαβε την δέκατη θέση στο Billboard πουλώντας 176,000 αντίτυπα την πρώτη εβδομάδα κυκλοφορίας του, - το πρώτο τραγούδι της Ντέμι με τις υψηλότερες πωλήσεις της πρώτης εβδομάδας μέχρι την κυκλοφορία του *Heart Attack.* Το σινκγλ επίσης έκανε το ντεμπούτο το στο νούμερο δυο των καλύτερων 100 τραγουδιών στην Αμερική. Το τραγούδι έλαβε ένα βραβείο στα [[MTV]] Video Music Awards ως το καλύτερο βίντεο με μήνυμα,τον Σεπτέμβριο του 2012. Το δεύτερο και τελευταίο σινγκλ του άλμπουμ ήταν το *Give Your Heart A Break,* κάνοντας το ντεμπούτο του στο νούμερο 16 του Billboard κάνοντας το ως το τέταρτο υψηλότερο σε τσαρτς τραγούδι.  Επίσης, βρέθηκε στο νούμερο 12 των καλύτερων ενηλίκων ακροατών της Αμερικής και νούμερο ένα στα καλύτερα ποπ τραγούδια της Αμερικής γινόμενο το τραγούδι με την μεγαλύτερη παραμονή στο νούμερο ένα του τσαρτ από γυναίκα καλλιτέχνη. Τον Απρίλιο του 2014, το τραγούδι έγινε τρεις φορές πλατινένιο και από τον Οκτώβρη του 2014  μέχρι σήμερα έχει πουλήσει πάνω από δυο εκατομμύρια αντίτυπα.

Τον Μάιο της ίδιας χρονιάς δέχεται πρόταση να συμμετάσχει στην κριτική επιτροπή στην δεύτερη σεζόν του Αμερικάνικου X-Factor με  μισθό ενός εκατομμυρίου δολαρίων. Μαζί της ήταν η [[Μπρίτνεϊ Σπίαρς]], ο Σάιμον Κάουελ και ο L.A Reid. Επιλέχθηκε για να προσελκύσει το πιο νεανικό κοινό. Ήταν μέντορας στην κατηγόρια των νέων ηλικιών και η διαγωνιζόμενη την οποία *προπονούσε*  τερμάτισε στην έκτη θέση. Σε μια συνέντευξη τύπου  ανακοίνωσε οτι μετά την pre-show εμφάνιση που είχε για τα MTV Video Music Awards θα κυκλοφορήσει ένα σινγκλ τον Δεκέμβριο κάτι που δεν έγινε ποτέ. Στις 24 Δεκεμβρίου,ανέβασε ένα βίντεο στο κανάλι της στο Youtube με τον εαυτό της να τραγουδάει το *"Angels Among Us"* που ήταν αφιερωμένο στα θύματα από την δολοφονία στο σχολείο Sandy Hook. Τον Μάρτιο επιβεβαίωσε ότι θα βρίσκεται στην τρίτη σεζόν του X-Factor με τον μισθό της να διπλασιάζεται.

===2013–14: *Demi,Glee και DEMI World Tour* ===
Το τέταρτο άλμπουμ της Ντέμι κυκλοφόρησε στις 10 Μαίου 2013. Ο ήχος ήταν εντελώς διαφορετικός από τα προηγούμενα τρία άλμπουμ. Εδώ,έχουμε έναν τσιχλο-ποπ ήχο. Παρόλο που ο Τζον Καρμίκαελ των New York Times βρήκε αυτή την μετάβαση της Ντέμι σε άλλο ήχο διασκεδαστική, θεώρησε την εικόνα της Ντέμι πιο ανώριμη. Το άλμπουμ έκανε το ντεμπούτο του στο νούμερο τρία του Billboard με 110,000 πωλήσεις την πρώτη εβδομάδα κυκλοφορίας του. Οι καλύτερες πωλήσεις της πρώτης εβδομάδας σε άλμπουμ της Ντέμι. Ήταν επίσης επιτυχημένο και σε άλλες χώρες όπως στη Νέα Ζηλανδία, Ισπανία, Ηνωμένο Βασίλειο. Στις 11 Ιουνίου κυκλοφόρησε ένα ηλεκτρονικής μορφής βιβλίο στην πλατφόρμα του iTunes με τίτλο *Demi.* Το πρώτο σίνγκλ με τίτλο *"Heart Attack"* έκανε το ντεμπούτο του στο νούμερο δώδεκα του Billboard με 215,000 πωλήσεις την πρώτη εβδομάδα κυκλοφορίας του. Το συγκεκριμένο σινγκλ ήταν το τρίτο υψηλότερο σε πωλήσεις πίσω απο το "Suit & Tie" του Justin Timberlake και το "The Way" της [[Αριάνα Γκράντε]]. Το σίνγκλ είχε μεγάλη επιτυχία στην Αυστραλία και στην Ισπανία. Το δεύτερο σινγκλ *"Made In The USA"* έφτασε στο νούμερο 80 του Billboard. Το τρίτο σινγκλ *"Neon Lights"* έφτασε στο νούμερο 38 του Billboard και στο νούμερο ένα στα καλύτερα χορευτικά τραγούδια της Αμερικής. Το τέταρτο σινγκλ ήταν σε συνεργασία με την Αγγλίδα Cher Lloyd και είχε τίτλο *"Really Don't Care"* κάνοντας το ντεμπούτο του στο νούμερο 38 του Billboard,και έπειτα ανέβηκε στο νούμερο 26.

Η Ντέμι αργότερα κυκλοφόρησε μια πολυτελή έκδοση του ίδιου άλμπουμ με 7 περισσότερα τραγούδια, συμπεριλαμβανομένου 4 live τραγουδιών. Ένα από αυτά ήταν και το τραγούδι *"Up"* σε συνεργασία με τον Όλυ Μερς. Στις 22 Αυγούστου ανακοινώθηκε οτι η Ντέμι δέχτηκε να εμφανιστεί σε τουλάχιστον έξι επεισόδια της πέμπτης σεζόν του [[Glee]]. Έπαιξε την Ντάνι μια αγωνίστρια που ζει στην Νέα Υόρκη και γίνεται φίλη με την Ρέιτσελ και την Σαντάνα Λόπεζ και αλληλεπιδρά με τον Άνταμ Λάμπερτ. Η Ντέμι έκανε την εμφάνιση της στο δεύτερο επεισόδιο της σεζόν, το οποίο βγήκε στον αέρα στις 3 Οκτωβρίου. Στις 19 Νοεμβρίου κυκλοφόρησε το πρώτο της βιβλίο με τίτλο "Staying Strong: 365 Days A Year" το οποίο ανακηρύχθηκε το καλύτερο βιβλίο της Αμερικής.

Ανακοίνωσε την περιοδεία της "Neon Lights Tour" (συμπεριλαμβανομένου και του Καναδά) στις 29 Σεπτεμβρίου 2013, με την περιοδεία να ξεκινάει στις 9 Φεβρουαρίου 2014 και να τελειώνει στις 17 Μαίου. Στις 21 Οκτωβρίου κυκλοφορεί ένα νέο τραγούδι με τίτλο *"Let It Go"* για την ταινία της Disney [[Ψυχρά κι Ανάποδα]] η οποία κυκλοφόρησε στις 27 Νοεμβρίου και το τραγούδι προωθήθηκε ως σινγκλ της ταινίας. Το τραγούδι έκανε το ντεμπούτο του στο νούμερο 38 παραμένοντας για 20 εβδομάδες στα τσαρτ. Στις 18 Δεκεμβρίου 2013, η Ντέμι ανακοίνωσε ότι θα επιστρέψει στην θέση της κριτή για την τέταρτη σεζόν του X-Factor. Στις 18 Μαΐου 2014,ανακοινώθηκε ότι η Ντέμι συμμετέχει σε ένα νέο τραγούδι με τους The Vamps με τίτλο "Somebody To You". Στις 29 Μαΐου 2014 ανακοινώνει την παγκόσμια περιοδεία της. Τον Νοέμβριο του 2014 η Ντέμι ανοίγει τις συναυλίες του [[Ενρίκε Ιγκλέσιας]] στην Αγγλία. Επίσης δούλεψε με τον επί χρόνια φίλο της Νικ Τζόνας στο τραγούδι "Avalanche" που κυκλοφόρησε τον Νοέμβριο. Η Ντέμι ανακοινώνει την νέα της σειρά περιποίησης προσώπου *"Devonne By Demi"* τον Σεπτέμβριο που κυκλοφόρησε τον Δεκέμβριο της ίδιας χρονιάς. Κυκλοφόρησε ένα βίντεο με το *"Nightingale"* ως Χριστουγεννιάτικο δώρο στους φανς της.

=== 2015–σήμερα: Confident και Safehouse Records ===
Κατά τη διάρκεια της παγκόσμιας περιοδείας της η Ντέμι είπε ότι έχει ξεκινήσει ήδη την ηχογράφηση του πέμπτου της άλμπουμ Confident και σχεδιάζει να ηχογραφεί παράλληλα με την περιοδεία. Ο ήχος της εξελίσσεται και είναι αυτός που πάντα ήθελε να κάνει. Περαιτέρω δήλωσε ότι δεν έχει νιώσει ποτέ τόσο σίγουρη για τον εαυτό της ως καλλιτέχνης. Έχει βρει τον ήχο που θέλει να έχει το άλμπουμ και θα ακούσουμε μια διαφορετική Ντέμι. Με αυτό το άλμπουμ θέλει να δείξει ποια πραγματικά είναι και τι μπορεί να κάνει πραγματικά. Τον Μάιο ανακοινώνεται η ίδρυση μιας νέας εταιρείας της Safehouse Records με διευθυντές την Ντέμι, τον πολύ καλό της φίλο Νικ Τζόνας και τον μάνατζερ της Ντέμι. Η Safehouse αποτελεί μέρος μιας συνεργασίας με την δισκογραφική εταιρεία Island Records. Έχει βεβαιωθεί ότι το άλμπουμ Confident θα κυκλοφορήσει από την Island Records, Hollywood Records & Safehouse Records. 

Η Ντέμι κυκλοφόρησε το πρώτο σινγκλ του πέμπτου άλμπουμ με τίτλο *"Cool For The Summer"* σε παραγωγή του μεγαλύτερου παραγωγού Max Martin. Το επόμενο σινγκλ που κυκλοφόρησε είναι το . Το πέμπτο άλμπουμ της Ντέμι Λοβάτο κυκλοφόρησε στις 16 Οκτωβρίου και ονομάζεται , ενώ το έκτο της άλμπουμ κυκλοφόρησε το 2017 με τίτλο "Tell me you love me" περιέχοντας ένα από τα πιο δμοφιλή της singles "Sorry not sorry" το οποίο σχετίζεται με την αυτοπεπίθηση. Μία από τις πιο πολυσυζητημένες της συνεργασίες κυκλοφόρησε στις 16 Μαϊου του 2018, συμμετέχοντας στο τραγούδι της [[Κριστίνα Αγκιλέρα]] ( Christina Aguilera) "Fall in Line" το οποίο περιέχει φεμινιστικά μηνύματα και απέκτησε αμέσως μετά την κυκλοφορία του αναγνώριση λόγω της δυναμικότητας που προσφέρουν τα φωνητικά των δύο τραγουδιστριών.

== Φιλανθρωπία ==

Τον Μάιο του 2009,  βραβεύθηκε ως Επίτιμη Πρέσβειρα της Παιδείας από την Αμερικανική Εταιρική Σχέση για Ηωσινοφιλικές Διαταραχές. Ως μέρος της συμμετοχής της στην περιβαλλοντική οργάνωση *Disney's Friends for Change*, ηχογράφησε μαζί με τους,  [[Σελίνα Γκόμεζ]], [[Μάιλι Σάιρους]] και  [[Jonas Brothers]] το τραγούδι της φιλανθρωπίας, *Send It On*, το 2009. Έκανε ντεμπούτο στο *Billboard Hot 100* στην 20η θέση. Το Μάρτιο του 2010 ηχογράφησε μαζί με τον Τζο Τζόνας ακόμη ένα τραγούδι για φιλανθρωπικούς σκοπούς, το *Make a Wave*, 

Τον Οκτώβριο του 2010 ανέλαβε εκπρόσωπος για την οργάνωση εναντίον του εκφοβισμού "PACER".

== Τέχνη ==

===Επιρροές===

Ο John Mayer, με τον οποίο δούλεψε στο δεύτερο άλμπουμ της, *Here We Go Again*,  αποτελεί  μια από τις "μεγαλύτερες μουσικές επιρροές" της. Άλλες μουσικές επιρροές περιλαμβάνουν την Kelly Clarkson, [[Christina Aguilera]], [[Aretha Franklin]], [[Paramore]], Gladys Knight, Billy Gilman, Billie Holiday,  Whitney Houston, και [[Beyoncé Knowles]].  Για τον Gillman είπε: "Είχαμε την ίδια φωνητική ποικιλία όταν ήμουν νεότερη. Έκανα πρόβα τα τραγούδια του όλη την ώρα." Έχει επίσης δηλώσει ότι της αρέσει η [[black metal]] και η metalcore μουσική, καλώντας το symphonic black metal συγκρότημα [[Dimmu Borgir]] ως "ένα από τα αγαπημένα λάιβ συγκροτήματά" της. Στην εκπομπή *Late Night με τον Jimmy Fallon* τον Ιούλιο του 2009,  ανέφερε ότι τρία από τα αγαπημένα της συγκροτήματα ήταν το metalcore/symphonic black metal συγκρότημα *Abigail Williams*, το deathcore συγκρότημα *Job for a Cowboy* και το southern metal συγκρότημα *Maylene and the Sons of Disaster*. Απαρίθμησε τα τραγούδια από τους Jon McLaughlin, [[Eminem]], [[Σαμ Κουκ]], καθώς και από τους σύγχρονους μουσικούς Χριστιανούς καλλιτέχνες Stacie Orrico, MercyMe, BarlowGirl, και Bethany Dillon, ως τα αγαπημένα, εξηγώντας πως ακούγοντάς τα παραμένει σε θετική  διάθεση. Είπε πως είναι θαυμάστρια της [[Britney Spears]], αποκαλώντας την ως την "επιτομή της ποπ". Μετά την κυκλοφορία του *Unbroken*, σχολίασε πως το μουσικό στυλ της έχει πλέον κλίση προς τη hip-hop και την [[R&B]], προσθέτοντας τη [[Rihanna]] ως μια από τους αγαπημένους της R&B καλλιτέχνες. Επιπροσθέτως, ανέφερε τον Bruce Springsteen ως ένα από τα μουσικά της είδωλα.

===Φωνή===
Διαθέτει το φωνητικό εύρος υψίφωνουΟ 
Nick Levine του *Digital Spy* σχολίασε ότι τα φωνητικά στο *Don't Forget* ήταν εντυπωσιακά. Ο τραγουδιστής και παραγωγός Ryan Tedder, που δούλεψε μαζί της στο *Unbroken*, είπε "Η Ντέμι με έστειλε φωνητικά! Δεν είχα ιδέα για το πόσο καλή είναι η φωνή της. Είναι μια από τους καλύτερους τραγουδιστές που έχω δουλέψει. Κυριολεκτικά τόσο καλή...Θέλω να πω, είναι σε επίπεδο Kelly Clarkson!". Η Becky Brain του *Idolator* έγραψε πως "Η Ντέμι Λοβάτο έχει φωνή που σκοτώνει".. Η συγγραφέας του *The Hollywood Reporter*, Sophie Schillaci, δήλωσε πως η Ντέμι Λοβάτο "έχει φωνή που μπορεί να σωπάσει ακόμη και τους σκληρότερους κριτές. Κάτι που δεν βρίσκεις συχνά στους καλλιτέχνες της ηλικίας της."

== Δημόσια Εικόνα ==

Η Ντέμι Λοβάτο είναι Χριστιανή και προσεύχεται με την μπάντα της πριν παρουσιαστούν στη σκηνή. Περιγράφει τον εαυτό της περισσότερο πνευματικό, και όχι πολύ θρησκευόμενο, και επιβεβαίωσε την πίστη της στο Θεό. Ήταν καλύτερη φίλη με τη [[Σελίνα Γκόμεζ]], την οποία συνάντησε στις ακροάσεις για το *Barney & Friends*. Η Ντέμι Λοβάτο ήταν χορτοφάγος, αλλά από τότε που μπήκε στη θεραπεία, έχει δηλώσει πως τρώει κρέας.

Τον Μάρτιο του 2009, η Ντέμι Λοβάτο σχολίασε "Το πρώτο μου πάθος είναι η μουσική, επειδή μου βγαίνει φυσικά. Η υποκριτική υπήρξε περισσότερο ως χόμπι." Το 2010 η Ντέμι Λοβάτο ήταν για μικρό χρονικό διάστημα σε σχέση με τον Τζο Τζόνας. Αργότερα εκείνη τη χρονιά στα δέκατα-όγδοα γενέθλιά της, αγόραε στην οικογένειά της ένα Μεσογειακού τύπου σπίτι στο Sherman Oaks, [[Λος Άντζελες]], αξίας 2.25 εκ. δολαρίων. Είπε πως έδωσε στην οικογένειά της το "καλύτερο δώρο που είχε λάβει ποτέ". Η Ντέμι Λοβάτο επίσης αγόρασε το τωρινής αξίας 1.88 εκ. δολαρίων σπίτι στο Toluca Lake, [[Λος Άντζελες]] όταν ήταν 16.

Στις 23 Δεκεμβρίου του 2011, η Ντέμι Λοβάτο δημοσίευσε ένα μήνυμα στο Twitter ασκώντας κριτική στο πρώην τηλεοπτικό κανάλι που εργαζόταν, επειδή έπαιξαν επεισόδια του *Shake It Up* και του *So Random!*, στα οποία εμφανίστηκαν χαρακτήρες που κορόιδευαν τις τροφικές διαταραχές. Οι υπάλληλοι της διαφήμισης του Disney Channel γρήγορα έλαβαν δράση και απολογήθηκαν στη Ντέμι Λοβάτο, ενώ αργότερα αφαίρεσαν τα επεισόδια αυτά, μετά από περισσότερη κριτική που ασκήθηκε στο κανάλι.

Η Ντέμι Λοβάτο έχει δηλώσει πως δεν ενδιαφερόταν να έχει σχέση με τον αποξενωμένο της πατέρα Πάτρικ. Έγραψε το τραγούδι *For the Love of a Daughter* για αυτόν, το οποίο αναφέρεται πως ωθήθηκε από μια σειρά συνεντεύξεων που έδωσε ο πατέρας της για να επωφεληθεί ο ίδιος από τη φήμη της. Ο πατέρας της Ντέμι Λοβάτο πέθανε στις 22 Ιουνίου του 2013, σε ηλικία 54 χρονών, από καρκίνο. Λίγο μετά το θάνατό του, η Ντέμι Λοβάτο μίλησε με αγάπη για τον πατέρα της στα μέσα μαζικής ενημέρωσης, και αποκάλυψε πως ο ίδιος έπασχε από κάποια ψυχική ασθένεια. Η Ντέμι Λοβάτο επίσης ανακοίνωσε πως για να τιμήσει τον πατέρα της δημιούργησε το "Lovato Treatment Scholarship Program", για να βοηθήσει άτομα που πάσχουν από ψυχική ασθένεια, πληρώνοντας για τη θεραπεία τους.

== Φιλμογραφία ==

=== Ταινίες ===


=== Τηλεόραση ===


=== Videoclips ===


== Δισκογραφία ==

=== Άλμπουμς ===
**Don't Forget* (2008)
**Here We Go Again* (2009)
**Unbroken* (2011)
**Demi'' (2013)
*Confident (2015)
*Tell Me You Love Me (2017)
*Dancing with the Devil... the Art of Starting Over (2021)
*Holy Fvck (2022)

## Περιοδείες
;Ως κύρια καλλιτέχνιδα
*Demi Live! Warm Up Tour (2008)
*Demi Lovato: Live in Concert (2009–10)
*An Evening with Demi Lovato (2011)
*A Special Night With Demi Lovato (2011–13)
*Neon Lights Tour (2014)
*DEMI World Tour (2014-2015)
*Future Now Tour (2016)
*Tell Me You Love Me Tour (2018)
;Άνοιγμα συναυλιών
*Jonas Brothers Burnin' Up Tour (2008)
*Avril Lavigne Best Damn Tour (2008)
*Jonas Brothers - Jonas Brothers World Tour (2009)
*Jonas Brothers - Live in Concert World Tour (2010)
*Enrique Iglesias - Sex And Love Tour (2014)

## Παραπομπές


## Εξωτερικοί σύνδεσμοι

* 
* 

Κατηγορία:Αμερικανίδες τραγουδίστριες
Κατηγορία:Αμερικανίδες ηθοποιοί τηλεόρασης
Κατηγορία:Αμερικανοί ακτιβιστές δικαιωμάτων ΛΟΑΤ
Κατηγορία:Αμερικανοί φεμινιστές
Κατηγορία:Αμερικανίδες τραγουδίστριες ποπ
Κατηγορία:Μη-δυαδικοί μουσικοί